Peter Weller

Peter Weller (født 24. juni 1947 i Stevens Point, Wisconsin, USA) er en amerikansk skuespiller, regissør, jazzmusiker og kunsthistoriker med doktorgrad.

Weller er jazztrompetist og spilte en tid sammen med Jeff Goldblum i Los Angeles. De begynte å opptre etter oppfordring fra Woody Allen som selv har holdt faste konserter med sitt band i New York.

Skuespiller
Han er særlig kjent som den selvtitulerte karakteren RoboCop i de to første RoboCop-filmene så vel som karakteren Buckaroo Banzai i kultklassikeren The Adventures of Buckaroo Banzai Across the eighth dimension. Han mottok en Oscar-nominasjon for opptredener i kortfilmen Partners fra 1993. Han er vert for et TV-program i serien «Engineering an empire» for History Channel.

Wellers teater-karriere begynte i 1970 med opptredener på Broadway i Full Circle, regissert av Otto Preminger, og Summer Brave og fra Picnic. Omtrent på denne tiden, ble han medlem av det berømte Actors' Studio. I 1995 opptrådte han i Screamers, en science-fiction-film basert på novellen «Second Variety» av Philip K. Dick og regissert av Christian Duguay.

Han har opptrådt i mer enn 50 filmer og TV-serier. Han har blant annet dukket opp i  kritikerroste filmer som Woody Allens Mighty Aphrodite, den Oliver Stone-produserte The New Age og i Naked Lunch. I en episode av TV-showet Lou Grant fra 1977, spiller han Oberst SA-Führer Donald Sterner / Stryker, en tragisk desillusjonert jødisk-amerikansk nazi-leder som senere begikk selvmord utenfor skjermen med sin Colt 45 på slutten av denne episoden.

I 2005 hadde Weller forskjellige biroller som kaptein en TV-remake av The Poseidon Adventure med samme tittel. I 2006 var Weller med i TV-serien 24 som en terrorist og amarbeidspartner med karakteren Christopher Henderson. I desember samme år spilte Weller karakteren som arkitekt Frank Lloyd Wright i Chicago's Goodman Theatre som var et nytt stykke av regissør Richard Nelson.

Weller har også regissert flere TV-prosjekter, blant annet enkelte episoder av Homicide: Life on the Street, Monk. I 1997 regisserte han en tilpasning av Elmore Leonard's Gold Coast med David Caruso og Marg Helgenberger i hovedrollene. Den 15. januar var 2010 ble Weller sett i traileren til dokumentaren God of War. Den 15. april 2010 hadde Weller en gjesterolle i en episode av science fiction-dramaserien Fringe. Weller ble også kjent etter en gjesterolle i serien Dexter.

Kunsthistoriker
Han studerte først jazz og trompetspill ved North Texas State, og skiftet til engelsk og teater da han innså at han «ikke ville bli den neste Miles Davis». Weller spiller trompet i en jazzsekstett. Etter fylte 50 år studerte han historie ved Syracuse University og han tok i 2014 doktorgraden ved UCLA innenfor kunsthistorie med fordypning i italiensk renessanse.

Referanser

Eksterne lenker 
 

Skuespillere fra USA
Kunsthistorikere fra USA
Trompetister fra USA